projecte-aina/catalan_government_crawling huggingface dataset:
D'esquerra a dreta Jordi Solà, director del INEF de Catalunya; Alfredo Joven, director del Centre de Lleida, M. Antònia Borbón y Xavier Iglesias, director del Centre de Barcelona.
Familiars de Javier Olivera van ser convidats d'honor en el multitudinari acte d'homenatge
Lliurament del llibre publicat per a l'ocasió "Javier Olivera Betran, Apuntes para el siglo XXI" a Alberto Olivera, de mans d'Alfredo Joven
Nombrosos companys i amics del Javier presents en l'homenatge al Dr.
Dimarts 8 d'octubre es va organitzar un acte d'homenatge al catedràtic Javier Olivera Betrán (1952-2018).
L'acte in memoriam va tenir lloc a la sala d'actes del Centre de Barcelona de l'INEFC, que es va omplir de membres del PDI i del PAS d'ambdós centres, alumnat, col·legues d'altres universitats, amics i familiars.
Javier Hernández, cap del Departament d'Educació Física del Centre de Barcelona, va consistir en diferents intervencions rememorant la figura de qui va ser professor de l'INEFC entre els anys 1983 i 2018 i director de la revista Apunts.
Educació Física i Esports més de 20 anys.
Després d'un minut de silenci inicial, el Dr.
Andreu Camps, professor de l'INEFC de Lleida, company i amic, que va parlar de l'inici de la seva carrera a l'INEFC Lleida, destacant la seva erudició multidisciplinària, el seu esperit competitiu en totes les seves facetes i el seu caràcter humil i solidari.
Xavier Torrebadella, antic alumne i deixeble que va descriure el Javier com un mestre encoratjador i entusiasta, que va inspirar, guiar i determinar des de l'inici la seva carrera acadèmica.
La tercera intervenció va ser a càrrec del seu germà, Alberto Olivera, que va rememorar la seva personalitat intensa, inquieta, curiosa i apassionada en tot el que feia.
L'últim torn va ser per la Dra.
Apuntes para el siglo XXI, una compilació de totes les seves editorials durant els 20 anys com a director de la revista.
Seguidament, el director de l'INEFC i els directors dels centres de Barcelona i Lleida respectivament, van fer el lliurament del primer exemplar del llibre Javier Olivera Betrán.
Apuntes para el siglo XXI a la seva vídua, Maria Antònia Borbón i a les seves filles Júlia i Sofia; el segon exemplar va ser lliurat al seu germà, Albert, en representació de la família Olivera i el tercer a la Sra.
Isabel Hidalgo, vídua de José María Cagigal que va assistir a l'acte acompanyada de la seva filla Virginia.
L'acte va concloure amb el lliurament per part del director de l'INEFC, Sr.
Jordi Solà, de la màxima distinció institucional, l'escultura Tors Atlètic de Rosa Serra, a la Sra.
Maria Antònia Borbón, esposa del Dr.
Durant dos dies els alumnes del Màster de Dret Esportiu Internacional, per a Colòmbia i Xile, es llegiran 38 Treballs de Final de Màster
Avui ha tingut lloc la visita del President del Comité Olímpic de Colombia, Sr.
Baltasar Medina, acompanyat de la directora acadèmica del COI de Colombia, Sra.
La mateixa ha estat amb motiu d'assistir a la cloenda del Màster Internacional de Dret Esportiu edició colombia i Xile que tindrà lloc demà dia 15 un cop finalitzats els tribunals d'avaluació dels 38 Treballs Final de Màster.
La visita ha estat guiada pel director del Centre de Lleida, doctor Alfredo Joven.
El Màster de Dret Esportiu Internacional compta amb la participació de Colòmbia i Xile
Els estudis de doctorat tenen una durada d'un màxim de tres anys, a temps complert, a comptar des de la formalització de l'admissió del/la doctorand/a al programa (matrícula de tutela acadèmica) fins a la sol·licitud de dipòsit de la tesi doctoral.
No obstant això, la Comissió Acadèmica del programa pot autoritzar una pròrroga per un any més, i excepcionalment, un segon any addicional.
Abans de finalitzar el primer curs acadèmic en què ha sigut admès/a, el/la doctorand/a ha d'elaborar el pla de recerca.
Aquest es un document que, com a mínim, ha d'incloure el títol provisional de la tesi, els objectius que pretén assolir, la metodologia que emprarà, i també els mitjans i el cronograma.
A més del treball específic que el/la doctorand/a desenvolupa en el seu pla de recerca, El programa de doctorat també inclou activitats formatives que no requereixen l'estructuració en crèdits ECTS, i comprenen tant formació transversal com específica.
A partir del curs acadèmic següent en que s'ha acceptat el pla de recerca, el/la director/a i el/la tutor/a de tesi informaran a la Comissió Acadèmica, cada curs acadèmic, dels avenços produïts en el pla de recerca i el document d'activitats, per tal que aquesta els avaluï.
La Comissió Acadèmica del programa fixa el calendari i els documents específics que s'han de presentar per a dur a terme l'avaluació anual.
Per poder llegir una tesi doctoral, un cop finalitzada, el/la doctorand/a ha de sol·licitar a la Comissió Acadèmica del programa l'autorització per dipositar-la.
En cas de resolució favorable, la tesi queda dipositada durant un període de 7 dies, i es conforma el tribunal d'experts per a la seva posterior lectura.
Durant el període de dipòsit, qualsevol persona amb doctorat pot examinar la tesi i formular, per escrit, les consideracions que consideri adients sobre el contingut a la Comissió d'Autorització de la Defensa de la Tesi de l'Escola de Doctorat.
Per poder presentar una tesi en aquest segon format, s'han de assolir uns requisits que estan recollits en la normativa.
Si ets doctorand/a del programa de doctorat de l'INEFC de Barcelona, i vols iniciar el procediment de autorització de dipòsit i defensa de tesi, pots fer-ho mitjançant el formulari.
D'acord amb el Reglament de règim intern de l'INEFC Barcelona (secció cinquena), les funcions de la Junta de Recerca són:
Cap de Gestió Acadèmica del Centre de Barcelona:
Coordinació dels grups de recerca:
Grup de Recerca en Activitat Física i Salut (GRAFiS).
Grup de Recerca en Ciències de l'Esport (GRCE).
Grup d'Investigació Social i Educativa en l'Activitat Física i l'Esport (GISEAFE).
Departament de Gestió i Lleure.
Departament de Salut i Ciències Aplicades.
Director del Centre de Barcelona de l'INEFC.
El centre de Barcelona de l'INEFC elabora una oferta de formació interna per a cada semestre que contempla tot un ventall d'activitats formatives a les quals et pots inscriure.
Consulta tota la oferta formativa d'aquest trimestre i inscriu-te al curs o cursos que s'ajustin més a les teves necessitats.
A la taula d'activitats de formació hi ha una columna anomenada "Codi d'inscripció" on podràs veure si l'activitat requereix inscripció prèvia o no.
Entre les activitats que requereixen inscripció prèvia, hi trobaràs activitats que són de pagament i que tenen el seu propi formulari d'inscripció i d'altres que són gratuïtes i que tenen assignat un codi d'inscripció que hauràs d'indicar en el formulari d'inscripció adjunt (et pots inscriure fins a 5 activitats alhora).
A aquestes activitats gratuïtes hi pots assistir sense haver-te inscrit prèviament, però el fet que t'hi inscriguis ens ajudarà a fer una millor previsió de les necessitats d'instal·lacions, material, etc., i a tenir les teves dades personals per preparar les llistes d'assistència i els certificats corresponents.
Amb l'afany d'un aprenentatge continu, el centre de Barcelona de l'INEFC ofereix la possibilitat d'una ampliació de coneixements a través de dos tipus d'activitats:
Formació interna, adreçada a tota la comunitat universitària (alumnat, PAS i PDI) de l'INEFC.
Cursos monogràfics, adreçats a l'alumnat i als professionals de l'àmbit de l'activitat física, l'educació física i l'esport.
Tràmits a través de formularis:
Instàncies específiques: s'han de presentar a través de la bústia de contacte.
Sol·licitud de devolució d'imports de matrícula
Sol·licitud d'anul·lació total de matrícula
Reconeixement de crèdits d'ensenyament universitaris oficials
Trasllat d'expedient de sortida
Trasllat d'expedient per simultaneïtat d'estudis
Justificants: s'han d'entregar al professorat corresponent perquè l'ompli i el signi, i anar a Gestió acadèmica per posar-hi el segell.
Justificant d'assistència a activitats al medi natural
Justificant convocatòria d'examen
Justificant d'assistència tutoria
Justificant d'assistència a classe
Que entenc que les responsabilitats i obligacions com a Estudiant col·laborador en recerca són les següents:
Amb l'enviament d'aquest formulari doneu el consentiment per a que les vostres dades siguin usades segons el Tractament de projectes de recerca de l'INEFC d'acord amb el Reglament (UE) 2016/679 de protecció de dades.
Identificació del tractament: Projectes de recerca de l'INEFC.
Responsable del tractament de les dades: Institut Nacional d'Educació Física de Catalunya.
Finalitat: Les dades es tracten per tal de gestionar i fer el seguiment dels projectes de recerca i investigació que han estat beneficiaris, o no, de l'atorgament de beques i ajuts de l'INEF.
Gestionar, controlar i fer el seguiment de les activitats de recerca dels diversos equips de recerca.
Temps de conservació de les dades: Conservarem les dades personals durant el temps necessari per a complir amb la finalitat per la qual es van recollir.
Legitimació: El tractament es realitza amb el consentiment de la persona interessada o bé en missió realitzada d'interès públic.
Destinataris: Les dades no es comunicaran a altres categories de destinataris, excepte en els casos previstos per la llei.
Drets de les persones interessades i com es poden exercir: Podeu trobar la informació relativa en aquest enllaç.
Vies de reclamació: Teniu dret a presentar una reclamació davant l'autoritat de protecció de dades del vostre lloc de residència habitual, lloc de treball o on s'hagi produït l'incompliment de la normativa.
L'article únic de la Llei 1/2018, del 8 de maig, de modificació de la Llei 2/2014, de mesures fiscals, administratives, financeres i del sector públic (DOGC núm. 7615 de 9.5.2018) estableix que els estudiants que iniciïn els estudis universitaris de grau en una universitat catalana el curs 2018-2019 i posteriors han d'acreditar, en acabar els estudis, el coneixement d'una llengua estrangera d'entre les establertes en les proves per a l'accés a la universitat (PAU), amb un nivell equivalent al B2 del Marc europeu comú de referència per a les llengües (MECR) del Consell d'Europa.
L'acreditació es pot obtenir superant una prova comuna a tot el sistema universitari de Catalunya.
Els estudiants que inicien per primera vegada els estudis universitaris de grau a partir del curs 2014-2015, en una universitat catalana, poden sol·licitar els ajuts per fer cursos de terceres llengües del sistema educatiu català que permetin assolir el nivell B1 o els subnivells B2.1 o B2.2 del Marc europeu comú de referència per a les llengües (MECR).
També poden accedir a la convocatòria d' ajuts per fer cursos de terceres llengües a l'Escola d'Idiomes Moderns de la UB que permetin assolir els nivells A2 o B1, o els subnivells B2.1 o B2.2 del MECR i que tenen concedida una Beca Equitat, Tram 1 o una Beca General del MECD de les convocatòries 2014 (actualment fora de termini).
Actualment, moltes universitats inclouen el coneixement d'idiomes entre els requisits d'accés als programes de postgrau o màster (generalment l'anglès, en un nivell B1 o B2).
Com que aquests requisits els estableix cada centre, si teniu dubtes en relació amb un programa concret, el més recomanable és que els plantegeu al centre que l'ofereix.
Allà us podran indicar quin és el nivell exigit i quins títols consideren vàlids per certificar-lo.
En qualsevol cas, cal tenir present que l'INEFC no té competències per certificar els coneixements d'idiomes.
L'Assemblea d'Estudiants va ser fundada el desembre de 2015 per Laia Planella, Gabi Sánchez i Carlos Sánchez, els tres estudiants de tercer d'aquell curs.
Actualment està formada per un grup d'estudiants del grau i dels diferents màsters de l'INEFC de Barcelona.
El seu objectiu principal és ajudar i guiar tots els alumnes de Ciències de l'Activitat Física i l'Esport de l'INEFC de Barcelona.
Per aconseguir-ho, s'encarrega d'informar l'alumnat mitjançant reunions informatives i comunicats electrònics, d'establir canals de comunicació entre l'alumnat i els diferents òrgans de l'INEFC, de lluitar i vetllar pels interessos dels alumnes i les alumnes i de la representació de l'alumnat en aquells òrgans on sigui possible la participació estudiantil.
INEF de Catalunya, adscrit a la Universitat de Barcelona
Av. de l'Estadi, 12-22 (Anella Olímpica de Montjuïc) | 08038 Barcelona
Des dels seus inicis, l'INEFC Barcelona és un centre compromès amb l'entorn social, cultural, econòmic i territorial, de manera que compta amb una llarga tradició d'actuacions que donen resposta a les inquietuds i necessitats dels grups d'interès de la institució.
Amb la voluntat de consolidar i integrar aquest compromís en la dinàmica del centre, es crea el projecte "Responsabilitat Social a l'INEFC Barcelona".
Els centres universitaris, així com les entitats esportives, com a actors socials, tenen un paper clau en la transformació i millora de la societat.
Per això, més enllà de les seves tasques pròpies de docència, recerca i transferència, l'INEFC Barcelona vol incorporar els valors de la responsabilitat social en la seva gestió quotidiana, impulsar la implicació activa del centre en la resolució dels reptes del nostre entorn en ple s.
XXI, i contribuir al desenvolupament social, cultural, econòmic i territorial així com de la comunitat universitària.
Violències sexuals en l'esport: conèixer, prevenir i actuar
Enguany, atesa la situació de confinament, l'INEFC Barcelona ha programat una Jornada de Portes Obertes virtual a través de la plataforma virtual Blackboard Collaborate, que tindrà lloc el dia 7 de maig, a les 12 h.
Perquè us pugueu preparar la visita virtual, hem editat un vídeo (més avall) de presentació de l'INEFC Barcelona i dels aspectes acadèmics més importants per als futurs estudiants de CAFE.
Paral·lelament, hem habilitat un formulari perquè ens feu arribar les vostres preguntes, que respondrem el dia de Portes Obertes virtual, juntament amb les preguntes que en feu a través del xat de la plataforma virtual el mateix dia de la Jornada.
El dia 7, a les 12 h, a través de la plataforma esmentada, el director i el subdirector d'estudis del centre faran una exposició resumida del contingut del vídeo de presentació.
Tot seguit, ells mateixos i les persones responsables de les diferents àrees donaran resposta a les preguntes que s'hagin rebut al llarg de la setmana a través del formulari i durant la presentació a través del xat.
Us animem, doncs, a visionar el vídeo i a formular les qüestions que no us hagin quedat clares.
Així mateix, us deixem les instruccions per poder connectar-vos a la Jornada de Portes Obertes virtual.
El dia de la sessió (07/05 a les 12h)
Podeu consultar les preguntes i respostes en relació amb l'adaptació de l'activitat acadèmica de l'INEFC Barcelona com a conseqüència de l'aturada de l'activitat acadèmica presencial per la crisi sanitària pel coronavirus.
Les FAQS es presenten dividides per àmbits; en cada àmbit trobareu el correu per aclarir els dubtes.
Podreu consultar, a la mateixa pàgina web, el llistat d'admesos o exclosos a partir del 22 de juny.
Processos de sol·licitud de mobilitat (Erasmus i SICUE)
Si estàs fent una mobilitat en un altre país, i s'ha suspès l'activitat acadèmica i vols tornar, necessitarem, d'una banda, el missatge institucional en què es comunica la interrupció, i de l'altra, el certificat d'estada o el bitllet d'avió (sempre que ja hagis enviat el certificat d'arribada).
Qualsevol altra casuística no prevista en aquest document s'ha de comunicar a l'ORI, el qual traslladarà el cas a l'OMPI per a la seva valoració i eventualment proposta d'actuació.
El tema de la tesi tracta, tal com indica el seu propi nom, de l'estudi de les propietats mecàniques i de rendiment muscular en les cuixes en una cursa.
La tesi ha estat codirigida pel Dr.
Joan Aureli Cadefau Surroca, de l'INEFC Barcelona, i pel Dr.
Gerard Carmona Dalmases, membre de l'Àrea de Rendiment Esportiu del F.C. Barcelona.
El tribunal ha estat format per: el Dr.
Els membres del tribunal han qualificat la tesi doctoral amb una qualificació provisional d'Excel·lent, amb menció Cum Laude.
El 26 i 27 d'octubre t'espera una nova cita amb la ciència, la tecnologia, el coneixement i la cultura.
L'INEFC participarà en la 13a edició de la Festa de la Ciència, que et porta gairebé 200 activitats distribuïdes en 24 espais per apropar-te a la recerca que es fa a Barcelona i la seva àrea d'influència.
Pots venir amb tota la família, hi haurà activitats per a grans I petits.
Informació sobre el procés per a la concessió d'un nou permís d'ocupació temporal d'espais per a la instal·lació d'aparells de subministrament d'aliments sòlids envasats i begudes calentes i begudes fredes, a les dependències del Centre de Barcelona de l'INEFC.
El permís d'ocupació temporal d'espais per a la instal·lació d'aparells de subministrament d'aliments sòlids envasats i begudes calentes i begudes fredes, a les dependències del Centre de Barcelona de l'Institut Nacional d'Educació Física de Catalunya (INEFC), que actualment està vigent finalitza el dia 31 de desembre de 2019.
L'INEFC té la intenció de convidar a diverses empreses del sector per a atorgar un nou permís per a l'any 2020, tanmateix qualsevol empresa que estigui interessada en presentar una oferta pot trametre-la, d'acord amb les necessitats expressades en el document que s'annexa, abans de les 14.00 h del dia 8 de novembre de 2019, a la bústia de correu electrònic [EMAIL].
D'acord amb l'apartat 2 de l'article 70 del Reglament de patrimoni de la Generalitat aprovat pel Decret 323/83, de 14 de juliol, transcorreguts tres mesos des de la sol·licitud de permís, sense que hagi recaigut resolució expressa atorgant-lo, s'entendrà desestimat aquest permís.
El dissabte 19 d'octubre 2019 es va celebrar la tercera edició del torneig benèfic de vòlei platja a les pistes de l'INEFC Barcelona, organitzat per l'Erasmus Student Network (ESN) amb la col·laboració i el suport de l'Oficina de Mobilitat de l'INEFC Barcelona.
El torneig va comptar amb més de 40 participants.
Tots ells i elles alumnes Erasmus de diverses facultats de la UB, i també un estudiant Erasmus de l'INEFC.
Els equips guanyadors van rebre com a premi la subvenció d'una activitat de paddle surf que organitza la mateixa associació ESN, així com marxandatge de l'INEFC.
La inscripció al torneig va consistir a aportar dos quilos de menjar per al Banc d'Aliments.
Com ja s'havia fet en l'edició anterior, el projecte de Responsabilitat Social Corporativa de l'INEFC Barcelona va afegir-se a la iniciativa, i l'alumnat i el personal de l'INEFC que tot i no apuntar-se al torneig volia col·laborar amb la recollida, va tenir la possibilitat de fer-ho aportant aliments els dos dies previs al torneig i el dilluns següent.
Amb les tres edicions ja realitzades, aquest torneig benèfic és una activitat ja consolidada, fruit de la bona col·laboració entre l'ESN i l'INEFC Barcelona.
L'objectiu principal del torneig que és la solidaritat queda palès amb els més de 100 kg d'aliments recollits que seran repartits per l'entitat Bona Voluntat en Acció entre les persones que més ho necessiten de la ciutat de Barcelona.
Un cop finalitzat el termini de presentació de candidatures a la representació de l'estament de l'alumnat en la convocatòria de 4 de novembre, i reunida la Direcció del centre amb els i les representants d'aquest estament en l'actualitat, s'acorda, a manca de definir en un futur un reglament per part de la Junta de l'Alumnat, proclamar els i les alumnes presentats per a aquesta representació el curs 2019-2020 i procedir a una segona convocatòria de les places encara vacants.
Marina Salanova, graduada en CAFE per l'INEFC Barcelona el curs passat, ha rebut el guardó que la reconeix com a Millor Esportista Universitària de mans del rector de la Universitat de Barcelona, el Dr.
També va rebre un reconeixement conjuntament amb l'equip de la Selecció Catalana Universitària per l'amistós i les activitats de foment del futbol femení al Marroc.
Salanova ha jugat a futbol amb l'equip universitari durant els anys que va estudiar a l'INEFC Barcelona.
Amb l'equip universitari va quedar dues vegades Campiona de Catalunya i va participar diversos cops en el Campionat d'Espanya Universitari.
La guardonada també ha participat en projectes de promoció del futbol femení, motiu pel qual va viatjar el 2019 amb la Selecció Catalana Universitària per jugar un amistós contra un equip de Chefchaouen.
Enhorabona, Marina, pel guardó i per la teva tasca en favor de la difusió del futbol femení.
Comunicat del Centre de Barcelona de l'INEFC
L'INEFC centre de Barcelona subscriu el manifest de rebuig de les condemnes de les persones presoneres polítiques catalanes i de la judicialització de la política, aprovat pel claustre de la UB el dilluns 21 d'octubre passat.
Pel que fa a les convocatòries de vaga i mobilitzacions previstes per als propers dies, s'ha decidit no suspendre l'activitat acadèmica (com ja es va manifestar el dia 21 passat), tot i això, tenint en compte la situació d'excepcionalitat social actual i per tal de garantir el lliure exercici del dret a vaga i protesta dels diferents col·lectius de l'INEFC centre de Barcelona, es demana, fins al dia 5 de novembre:
Tanmateix s'amplia el termini per acollir-se a l'avaluació única per part dels estudiants fins al dia 5 de novembre.
A partir d'aquesta data, es revisaran aquests acords en funció de l'evolució dels esdeveniments.
Ha tingut lloc a l'INEFC Barcelona la Jornada de benvinguda dels alumnes de 1r de CAFE, a càrrec del director de centre Dr.
Xavier Iglesias, que ha estat acompanyat per la subdirectora de Suport i Innovació, Dra.
Mercè Mateu, i per la cap de Gestió Acadèmica, Sra.
També hi han interveningut representats de l'Assemblea d'Estudiants de l'INEFC Barcelona.
Podeu trobar tota la informació de la Jornada al web de l'INEFC, Enllaços relacionats.
Avui dilluns 16 de setembre, han visitat l'INEFC Barcelona un grup d'estudiants del grau Sport and Society de la Universitat InHolland en el marc de l'assignatura de Màrqueting de l'Esport, que imparteix la Dra.
Els estudiants han tingut l'oportunitat de participar en una xerrada organitzada amb alumnes de l'INEFC en la qual han intercanviat opinions sobre el funcionament de l'esport en ambdós països constatant les diferències culturals entre totes dues societats.
Tot seguit han pogut assistir a la ponència del jove emprenedor Climent Raventós, fundador de l'exitosa empresa Help Snowboards, que ha compartit amb l'alumnat de l'assignatura l'estratègia de màrqueting i de branding de la companyia que lidera.
Ha tingut lloc a l'INEFC Barcelona la reunió informativa i de benvinguda als 12 estudiants d'Erasmus+ i 11 de SICUE que cursaran aquest primer trimestre o tot el curs acadèmic al centre de Barcelona.
L'objectiu de la trobada era explicar com funciona el centre, a quines activitats de grups d'estudiants es poden apuntar i explicar-los la possibilitat de fer cursos de castellà i català per facilitar la immersió lingüística que necessitaran per cursar les assignatures, entre altres.
També han assistit a la reunió representants de l'Erasmus Student Network (ESN), una associació que promou una actitud social entre els joves i les joves estudiants que participen en programes de mobilitat.
L'objectiu principal de l'associació és facilitar la integració de l'alumnat a la comunitat local i intervenir en el canvi social mitjançant activitats de voluntariat.
Si voleu més informació sobre el programa d'Erasmus de l'INEFC Barcelona, consulteu l'espai web dedicat a la mobilitat de l'INEFC o escriviu a l'adreça [EMAIL].